
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1672 

11 Αυγούστου 2015 


ΑΠΟΦΑΣΕΙ Σ 

Αριθμ. ΠΟΑ 1156 

Τρόπος καταβολής και απόδοσης Φ.Π.Α. στα κράτη μέλη 
κατανάλωσης σύμφωνα με τα άρθρα 47α, 47β, 47γ 
του Κώδικα Φ.Π.Α. (Ν. 2859/2000). 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 12 του άρθρου 47β και την 
παρ. 9 του άρθρου 47γ του Κώδικα Φ.Π.Α., με τις οποίες 
προβλέπεται ότι με απόφαση της Γενικής Γραμματέ- 
ως Δημοσίων Εσόδων ορίζεται ο τρόπος καταβολής 
του οφειλόμενου φόρου και απόδοσης αυτού στα άλλα 
κράτη μέλη. 

2. Τις διατάξεις του άρθρου 104 του Ν. 4316/2014 (ΦΕΚ 
270 Α'/24-12-2014), «Ιδρυση παρατηρητηρίου άνοιας, βελ¬ 
τίωση περιγεννητικής φροντίδας, ρυθμίσεις θεμάτων 
αρμοδιότητας Υπουργείου Υγείας και άλλες διατάξεις», 
με το οποίο ενσωματώθηκαν οι διατάξεις του άρθρου 5 
της Οδηγίας 8/2008/ΕΚ στο εσωτερικό μας δίκαιο και 
προστέθηκαν νέα άρθρα 47α, 47β και 47γ στον Κώδικα 
Φ.Π.Α. (Ν. 2859/2000, ΦΕΚ 248 Α'). 

3. Τις διατάξεις της υποπαραγράφου δ'της παρ. 7 του 
άρθρου 34 του Ν. 4141/2013 (ΦΕΚ 81 Α75-4-2013), όπως 
προστέθηκε με τις διατάξεις της περ. 7 της υποπαρα- 
γράφου Δ1 της παραγράφου Δ' του πρώτου άρθρου 
του Ν. 4152/2013 (ΦΕΚ 107 Α79-5-2013). 

4. Τον Κανονισμό (ΕΕ) αριθμ. 967/2012 του Συμβου¬ 
λίου της 9ης Οκτωβρίου 2012, «για την τροποποίηση 
του Εκτελεστικού κανονισμού (ΕΕ) αριθμ. 282/2011 όσον 
αφορά τα ειδικά καθεστώτα για μη εγκαταστημένους 
υποκείμενους στο φόρο οι οποίοι παρέχουν τηλεπικοι¬ 
νωνιακές, ραδιοφωνικές και τηλεοπτικές ή ηλεκτρονικές 
υπηρεσίες σε μη υποκείμενους στο φόρο». 

5. Τον Εκτελεστικό Κανονισμό (ΕΕ) αριθμ. 815/2012 
της Επιτροπής, της 13ης Σεπτεμβρίου 2012, «για τον 
καθορισμό των λεπτομερών κανόνων εφαρμογής του 
Κανονισμού (ΕΕ) αριθμ. 904/2010 του Συμβουλίου όσον 
αφορά τα ειδικά καθεστώτα για μη εγκαταστημένους 
υποκείμενους στο φόρο οι οποίοι παρέχουν τηλεπικοι¬ 
νωνιακές, ραδιοφωνικές και τηλεοπτικές ή ηλεκτρονικές 
υπηρεσίες σε μη υποκείμενους στο φόρο». 


6. Τον Κανονισμό (ΕΕ) αριθμ. 904/2010 του Συμβουλίου 
της 7ης Οκτωβρίου 2010 για τη διοικητική συνεργασία 
και την καταπολέμηση της απάτης στον τομέα του 
Φ.Π.Α.. 

7. Τις διατάξεις του Ν.δ. 356/1974 «Περί Κώδικος Εί- 
σπραξεως δημοσίων εσόδων (ΚΕΔΕ)», όπως ισχύει. 

8. Τις διατάξεις των άρθρων 295 έως 319 του 
Ν. 4072/2012 (ΦΕΚ 86 Α711-4-2012), «Βελτίωση επιχειρη¬ 
ματικού περιβάλλοντος - Νέα εταιρική μορφή - Σήμα¬ 
τα - Μεσίτες Ακινήτων - Ρύθμιση θεμάτων ναυτιλίας, 
λιμένων και αλιείας και άλλες διατάξεις», όπως ισχύει. 

9. Την αριθμ. Δ6Α 1015213 ΕΞ2013/28-1 -2013 (ΦΕΚ 130 
Β728.1.2013 και ΦΕΚ 372Β719-2-2013) απόφαση του 
Υπουργού Οικονομικών και του Υφυπουργού Οικονομι¬ 
κών «Μεταβίβαση αρμοδιοτήτων στον Γενικό Γραμμα- 
τέα της Γενικής Γραμματείας Δημοσίων Εσόδων του 
Υπουργείου Οικονομικών», όπως ισχύει. 

10. Τις διατάξεις της υποπαραγράφου Ε2 της παρ. Ε 
του πρώτου άρθρου του Ν. 4093/2012 «Σύσταση θέσης 
Γενικού Γραμματέα Δημοσίων Εσόδων» (ΦΕΚ 222 Α7 
12-11-2012), όπως ισχύει. 

11. Τις διατάξεις του Ν. 4174/2013 (ΦΕΚ 170 Α7 
26-7-2013), «Φορολογικές διατάξεις και άλλες διαδικα¬ 
σίες», όπως ισχύει. 

12. Τις διατάξεις του Ν. 4270/2014 (ΦΕΚ 143 Α728-6-2014), 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις», όπως ισχύει. 

13. Τις διατάξεις του Π.δ. 16/1989, για τον «Κανονισμό 
λειτουργίας Δημοσίων Οικονομικών Υπηρεσιών (Δ.Ο.Υ.) 
και των Τοπικών Γραφείων και καθήκοντα υπαλλήλων 
αυτών» (ΦΕΚ 6 Α'), όπως ισχύει. 

14. Τις διατάξεις του αριθμ. 111/2014 Π.δ. (ΦΕΚ 178 Α/ 
29-8-2014) για τον «Οργανισμό του Υπουργείου Οικονο¬ 
μικών», όπως ισχύει. 

15. Την αριθμ. Δ5Α1123655 ΕΞ 2013/6-8-2013 Α.Υ.Ο. (ΦΕΚ 
1964/Β/12-8-2013) για την «Ανάθεση είσπραξης δημοσίων 
εσόδων σε Φορείς Είσπραξης, μέσω των υπηρεσιών 
της εταιρίας Διατραπεζικά Συστήματα Α.Ε. (ΔΙΑΣ Α.Ε.)». 

16. Το άρθρο 3 της Α.Υ.Ο με αριθμό ΠΟΑ 1163/ 
3-7-2013 (ΦΕΚ 1675/Β'/2013) «Όροι και διαδικασία είσπρα¬ 
ξης - επιστροφής για την εφαρμογή του ηλεκτρονικού 
παράβολου». 

17. Την υπ’ αριθμ. 20 της 25-6-2014 Πράξη του Υπουρ¬ 
γικού Συμβουλίου «Επιλογή και Διορισμός Γ ενικού Γ ραμ- 

ματέα της Γενικής Γραμματείας Δημοσίων Εσόδων του 
Υπουργείου Οικονομικών» (ΦΕΚ ΥΟΔΔ 360/25-6-2014) για 
την επιλογή και το διορισμό της Αικατερίνης Σαββαίδου. 

18. Την 1077/2015 (ΦΕΚ 688 Β722-4-2015) απόφαση της 
Γ.Γ.Δ.Ε. για τη «Διαδικασία υποβολής των ειδικών δη¬ 
λώσεων Φ.Π.Α. σύμφωνα με τα άρθρα 47α, 47β και 47γ 
του Κώδικα Φ.Π.Α. (Ν. 2859/2000). 

19. Την υπ’ αριθμ. 16335/20-3-2015 απόφαση του Υπουρ¬ 
γού Οικονομικών, «Τροποποίηση κώδικα κατάταξης εσό¬ 
δων και εξόδων του Κρατικού Προϋπολογισμού». 

20. Την ανάγκη ορισμού διαδικασιών για την καταβο¬ 
λή, είσπραξη και απόδοση του οφειλόμενου φόρου για 
τα ειδικά καθεστώτα των άρθρων 47β, 47γ του Κώδι¬ 
κα Φ.Π.Α. και για τα ανάλογα ειδικά καθεστώτα άλλων 
κρατών μελών. 

21. Το γεγονός ότι με τη έκδοση της απόφασης αυτής 
δεν προκαλείται επιπλέον δαπάνη σε σχέση με τα ανα- 
φερόμενα στο αριθμ. πρωτ. έγγραφο Δ.Ο.Δ. Α4016895 
ΕΞ 2015, αποφασίζουμε: 

Αρθρο 1 

Σκοπός 

Με την παρούσα απόφαση ορίζουμε τον υπόχρεο 
καταβολής φόρου, σε σχέση με τα ειδικά καθεστώτα 
των άρθρων 47α, 47β και 47γ του Κώδικα Φ.Π.Α. για την 
παροχή των τηλεπικοινωνιακών, ραδιοφωνικών και τη¬ 
λεοπτικών ή ηλεκτρονικών υπηρεσιών προς εγκατεστη¬ 
μένους εντός της Ευρωπαϊκής Ένωσης μη υποκείμενους 
στο φόρο και καθορίζουμε τις διαδικασίες: 

ί. της είσπραξης φόρου προστιθέμενης αξίας (εφεξής 
Φ.Π.Α.) στην Ελλάδα, τόσο για λογαριασμό των άλλων 
κρατών μελών της Ευρωπαϊκής Ένωσης (εφεξής Ε.Ε.), 
όσο και για λογαριασμό της 

ϋ. της απόδοσης στα άλλα κράτη μέλη του Φ.Π.Α. που 
εισπράττεται στην Ελλάδα για λογαριασμό τους 

ϋί. της απόδοσης στην Ελλάδα του Φ.Π.Α. που εισπράτ- 
τεται από τα άλλα κράτη μέλη της ΕΈ. για λογαριασμό 
της, και 

ιν. της επιστροφής των τυχόν αχρεωστήτως καταβλη- 
θέντων ποσών στους υπόχρεους. 

Αρθρο 2 

Υπόχρεος καταβολής 

Υπόχρεος καταβολής του φόρου είναι: 

1. Ο μη εγκαταστημένος στην ΕΈ. υποκείμενος στο 
φόρο που παρέχει τηλεπικοινωνιακές, ραδιοφωνικές και 
τηλεοπτικές ή ηλεκτρονικές υπηρεσίες σε εγκαταστη- 
μένους στην ΕΈ. μη υποκείμενους στο φόρο, εφόσον 
επιλέξει την Ελλάδα ως κράτος εγγραφής στο ειδικό 
καθεστώς του άρθρου 47β του Κώδικα Φ.Π.Α.. 

2. Ο εγκαταστημένος στην Ελλάδα υποκείμενος στο 
φόρο που παρέχει τις ανωτέρω υπηρεσίες σε μη υπο¬ 
κείμενους στο φόρο εγκατεστημένους σε άλλο κράτος 
μέλος στο οποίο αυτός δεν διαθέτει εγκατάσταση και 
εγγράφεται στο ειδικό καθεστώς του άρθρου 47γ του 
Κώδικα Φ.Π.Α.. 

3. Ο μη εγκαταστημένος στην Ελλάδα υποκείμενος 
στο φόρο, που έχει εγγράφει σε ανάλογα των άρθρων 
47β, 47γ ειδικά καθεστώτα άλλου κράτους μέλους και 
παρέχει τις ανωτέρω υπηρεσίες σε μη υποκείμενους 
στο φόρο εγκαταστημένους στο εσωτερικό της χώρας. 

Άρθρο 3 
Αρμόδια αρχή 

Αρμόδια αρχή για τη βεβαίωση και την είσπραξη του 
Φ.Π.Α. στην Ελλάδα ως κράτος μέλος κατανάλωσης 


και ως κράτος μέλος εγγραφής, για τηλεπικοινωνιακές, 
ραδιοφωνικές και τηλεοπτικές ή ηλεκτρονικά παρεχόμε¬ 
νες υπηρεσίες από υποκείμενους στο φόρο που έχουν 
εγγράφει στα ειδικά καθεστώτα, καθώς και για την 
απόδοση του Φ.Π.Α. στα άλλα κράτη μέλη κατανάλωσης, 
όπως και για την επιστροφή των τυχόν αχρεωστήτως 
καταβληθέντων ποσών στους υπόχρεους, ορίζεται το 
Τμήμα ΣΤ'- Διοικητικής Συνεργασίας και Ανταλλαγής 
Πληροφοριών στον τομέα του Φ.Π.Α. της Δ/νσης Ελέγ¬ 
χων της Γενικής Διεύθυνσης Φορολογικής Διοίκησης 
της Γ ενικής Γ ραμματείας Δημοσίων Εσόδων (Γ.Γ.Δ.Ε) 
του Υπουργείου Οικονομικών. 

Αρθρο 4 

Χρόνος και Τρόπος Καταβολής του Φόρου 
από τους εγγεγραμμένους στα ειδικά 
καθεστώτα των άρθρων 47β και 47γ 

1. Ως καταληκτική ημερομηνία καταβολής του φόρου 
ορίζεται η 20η ημέρα του μήνα που ακολουθεί το ημε¬ 
ρολογιακό τρίμηνο για το οποίο ο εγγεγραμμένος είναι 
υπόχρεος υποβολής δήλωσης (παρ. 5 του άρθρου 1 της 
Α.Υ.Ο με αριθμό ΠΟΑ 1077/6-4-2015, ΦΕΚ 688/Β72015). 

2. Το χρεωστικό αποτέλεσμα της δήλωσης Φ.Π.Α. που 
υποβάλλεται σύμφωνα με την Α.Υ.Ο. με αριθμό ΠΟΑ 
1077/6-4-2015, ΦΕΚ 688/Β72015, καταβάλλεται εφάπαξ 
με την χρήση κωδικού πληρωμής με ονομασία «Κωδικός 
Πληρωμής Μ038» της κατηγορίας 4 (Ε-Παράβολο) του 
άρθρου 2, της Α.Υ.Ο με αριθμό Δ5Α 1123655 ΕΞ2013/ 
6-8-2013 (ΦΕΚ 1964/Β72013) «Ανάθεση είσπραξης δημοσί¬ 
ων εσόδων σε Φορείς Είσπραξης, μέσω των υπηρεσιών 
της εταιρίας Διατραπεζικά Συστήματα ΑΈ. (ΔΙΑΣ ΑΈ.).» 
και ο οποίος χορηγείται από την διαδικτυακή εφαρμογή 
κατά την υποβολή της δήλωσης. Η καταβολή διενεργεί- 
ται σύμφωνα με τα οριζόμενα στο άρθρο 3 της Α.Υ.Ο με 
αριθμό ΠΟΑ 1163/3-7-2013 (ΦΕΚ 1675/Β72013) «Όροι και 
διαδικασία είσπραξης - επιστροφής για την εφαρμογή 
του ηλεκτρονικού παράβολου» 

ί. Ο μη εγκαταστημένος στην ΕΈ. υποκείμενος στο 
φόρο (άρθρου 47β), καταβάλλει τον οφειλόμενο φόρο 
στον λογαριασμό της αρμόδιας αρχής. 

Στην εντολή μεταφοράς πίστωσης του λογαριασμού 
του Ελληνικού Δημοσίου στην Τράπεζα της Ελλάδος 
αναφέρονται υποχρεωτικά τα ακόλουθα: 

• ΙΒΑΝ (Τράπεζα Ελλάδος): 

ΟΒ3001000230000002001153712 

• ΒΙΟ: ΒΝΟΒΘΒΑΑ 

• Πληροφορίες εμβάσματος (ΒοπιίΙΙαηοθ ίπίοιπιαίίοη): 
αναγράφεται υποχρεωτικά και κατά προτεραιότητα στη 
θέση πληροφοριών εμβάσματος ο «Κωδικός Πληρωμής 
Μ038» για τη συσχέτιση της δήλωσης με το καταβαλ¬ 
λόμενο ποσό. 

Η παράλειψη εγγραφής του «Κωδικού Πληρωμής 
Μ033» την καθιστά ως μη πραγματοποιηθείσα. Τα 
τραπεζικά έξοδα και επιβαρύνσεις για τη μεταφορά 
του ποσού προς την αρμόδια αρχή επιβαρύνουν τον 
υποκείμενο στο φόρο. 

ϋ. Ο εγκατεστημένος στην Ελλάδα υποκείμενος στο 
φόρο (άρθρου 47γ) καταβάλλει το οφειλόμενο ποσό 
Φ.Π.Α. στους φορείς είσπραξης, όπως έχουν ορισθεί 
στο άρθρο 1 της Α.Υ.Ο με αριθμό Δ5Α 1123655 ΕΞ2013/ 
6-8-2013 (ΦΕΚ 1964/Β72013) «Ανάθεση είσπραξης δημοσί¬ 
ων εσόδων σε Φορείς Είσπραξης, μέσω των υπηρεσιών 
της εταιρίας Διατραπεζικά Συστήματα ΑΈ. (ΔΙΑΣ ΑΈ.).», 
με οποιοδήποτε τρόπο επιθυμεί, όπως πληρωμή σε κα- 

τάστημα ή χρήση των εναλλακτικών τρόπων πληρωμής 
που παρέχονται από τους φορείς είσπραξης. 

Ειδικότερα, η απόδοση των εισπραττομένων ποσών 
με «Κωδικό Πληρωμής Μ038» γίνεται, με εντολή της 
ΔΙΑΣ Α.Ε. στην Τράπεζα της Ελλάδος σε χρέωση των 
τρεχούμενων λογαριασμών των φορέων είσπραξης και 
πίστωση του λογαριασμού 23200/1153712 «Ελληνικό Δη¬ 
μόσιο - Τ ράπεζα της Ελλάδας - Συγκέντρωση Εισπρά¬ 
ξεων και Πληρωμών», (εφεξής Τ.Ε.Σ.Ε.Π.), της αρμόδιας 
αρχής. 

Η ΔΙΑΣ Α.Ε. στο τέλος κάθε μήνα αποστέλλει με ηλε¬ 
κτρονικό ταχυδρομείο (β-ηηαΙΙ) στην αρμόδια αρχή συ¬ 
γκεντρωτική κατάσταση με τις ημερήσιες εισπράξεις 
με «Κωδικό Πληρωμής Μ038», που πραγματοποιήθηκαν 
ανά μήνα, για έλεγχο και τακτοποίηση των λογιστικών 
της στοιχείων. 

3. Με την πίστωση του ανωτέρω λογαριασμού, η Τρά¬ 
πεζα της Ελλάδος αποστέλλει απόδειξη για τις κατα¬ 
θέσεις αυτές στην αρμόδια αρχή, προκειμένου αυτή 
να προβεί στις απαραίτητες λογιστικές εγγραφές για 
την ενημέρωση του ημερολογίου πληρωμών, χρεώνο¬ 
ντας τον λογαριασμό χρηματικής διαχείρισης 002-011 
«Τ.Ε.Σ.Ε.Π.» καθώς και του ημερολογίου εισπράξεων πι¬ 
στώνοντας κατ’αντιστοιχία με τα ίδια ποσά τους κατά 
περίπτωση λογαριασμούς χρηματικής διαχείρισης. 

Με βάση τα στοιχεία, που αφορούν στις καταθέσεις 
αυτές, η αρμόδια αρχή εκδίδει ανά μήνα οίκοθεν δι¬ 
πλότυπα τύπου Α' είτε ατομικά είτε συγκεντρωτικά, 
προκειμένου να γίνει η ενημέρωση των εισπρακτέων 
εσόδων προϋπολογισμού ως προς την βεβαίωση και 
είσπραξη ανά ΚΑΕ εσόδου. 

Αρθρο 5 

Εκπρόθεσμη καταβολή του φόρου 

Α. Από εγγεγραμμένους στα ειδικά καθεστώτα των 
άρθρων 47β, 47γ 

ί) Η εκπρόθεσμη καταβολή του οφειλόμενου φόρου 
θα διενεργηθεί σύμφωνα με τις διατάξεις του άρθρου 
4 της παρούσας. 

ϋ) Σε περίπτωση που το κράτος μέλος κατανάλωσης 
υπενθυμίσει με ηλεκτρονικά μέσα στον εγγεγραμμένο 
στα ειδικά καθεστώτα των άρθρων 47β, 47γ την όποια 
οφειλή Φ.Π.Α., τότε ο οφειλόμενος φόρος καταβάλλε¬ 
ται στο κράτος μέλος κατανάλωσης σύμφωνα με την 
ισχύουσα σε αυτό νομοθεσία. 

Β. Από εγγεγραμμένους σε ανάλογα των άρθρων 47β, 
47γ ειδικά καθεστώτα άλλων κρατών μελών 

Εφόσον η αρμόδια αρχή προβεί σε επακόλουθες υπεν¬ 
θυμίσεις στον υποκείμενο στο φόρο άλλου κράτους 
μέλους για τις όποιες οφειλές Φ.Π.Α., τότε αυτές κατα¬ 
βάλλονται σύμφωνα με τις διατάξεις της παρ. 2(ί), άρθρο 
4 της παρούσας. Στις πληροφορίες εμβάσματος αντί 
για τον κωδικό πληρωμής Μ083 αναγράφεται ο μονα¬ 
διαίος αριθμός αναφοράς της δήλωσης. Η παράλειψη 
αναγραφής του μοναδιαίου αριθμού αναφοράς καθιστά 
την πληρωμή ως μη πραγματοποιηθείσα. Επίσης, τυχόν 
τόκοι και πρόστιμα εκπροθέσμου καταβάλλονται από 
τον υποκείμενο στο φόρο σύμφωνα με τις διατάξεις 
της παρ.2(ί), άρθρο 4 της παρούσας. 

Άρθρο 6 

Καταβολή φόρου με την τροποποιητική δήλωση 

Σε περίπτωση που ο εγγεγραμμένος των άρθρων 47β, 
47γ υποβάλλει την τροποποιητική δήλωση πέραν της 


προθεσμίας που ισχύει για την αρχική, είτε για να δη¬ 
λώσει επιπλέον φόρο σε κράτος μέλος κατανάλωσης 
που αναφερόταν στην αρχική είτε για να δηλώσει φόρο 
σε νέο κράτος μέλος κατανάλωσης, τότε καταβάλλει 
το φόρο άμεσα. Τα ποσά προς τα κράτη μέλη κατανά¬ 
λωσης αποδίδονται ξεχωριστά και τυχόν μείωση φόρου 
σε ένα κράτος μέλος, λόγω λανθασμένης συμπλήρωσης 
της αρχικής ή τροποποιητικής δήλωσης, δεν συμψηφί¬ 
ζεται με τον επιπλέον ή το νέο προς καταβολή φόρο 
σε άλλο κράτος μέλος. 

Άρθρο 7 

Διαδικασία απόδοσης φόρου 
στα κράτη μέλη κατανάλωσης 

1. Για τους εγγεγραμμένους στο άρθρο 47β, η αρμόδια 
αρχή λαμβάνει από την Τ ράπεζα της Ελλάδος απόδει¬ 
ξη κατάθεσης, που περιέχει το ποσό, την ημερομηνία 
κατάθεσης και τον κωδικό πληρωμής Μ033. 

2. Γ ια τους εγγεγραμμένους στο άρθρο 47γ, η ΔΙΑΣ 
Α.Ε. αποστέλλει καθημερινά προς τη Διεύθυνση Ηλε¬ 
κτρονικής Διακυβέρνησης Γ.Γ.Δ.Ε. (Δ.ΗΛΕ.Δ.) ηλεκτρονικό 
αρχείο πληρωμών Φ.Π.Α. όπου περιέχεται ο κωδικός 
πληρωμής Μ033. 

3. Η αρμόδια αρχή επιβεβαιώνει ότι το ποσό που κατα¬ 
βλήθηκε ισούται με το χρεωστικό αποτέλεσμα της δή¬ 
λωσης Φ.Π.Α. για τη συγκεκριμένη φορολογική περίοδο. 

4/Υστερα από εντολές μεταφοράς της αρμόδιας αρ¬ 
χής προς την Τ ράπεζα της Ελλάδος, τα ποσά κατάθεσης 
που αφορούν Φ.Π.Α. άλλων κρατών μελών μεταφέρονται 
το αργότερο εντός των δέκα (10) πρώτων ημερών από 
το τέλος κάθε ημερολογιακού μήνα στους λογαρια¬ 
σμούς των άλλων κρατών μελών της Ε.Ε. 

5. Τα τέσσερα πρώτα έτη λειτουργίας του ειδικού 
καθεστώτος για εγγεγραμμένους στο άρθρο 47γ, το 
ποσό κατάθεσης υπόκειται σε παρακράτηση ύψους 30% 
για τα έτη 2015-2016 και σε 15% για τα έτη 2017-2018. 
Τ ο ποσό της παρακράτησης εμφανίζεται στον Κ.Α. Εσό¬ 
δων 2336, με την ονομασία «Παρακράτηση από Φ.Π.Α. 
ειδικού καθεστώτος 47γ» και στη συνέχεια στα έσοδα 
του Κρατικού Προϋπολογισμού. Τυχόν τραπεζικά έξοδα 
και επιβαρύνσεις για την εκτέλεση των εντολών μετα¬ 
φοράς προς τα κράτη κατανάλωσης θα εμφανίζονται 
μειωτικά του Κ.Α. Εσόδου 2336 της παρακράτησης. Σε 
περίπτωση που αυτά δεν καλύπτονται από το συνολικό 
ποσό εσόδων του Κ.Α.Ε., τότε θα καταβάλλονται με την 
έκδοση ενταλμάτων πληρωμής που θα βαρύνουν τις 
πιστώσεις του Κρατικού Προϋπολογισμού στον ειδικό 
φορέα 23180-(Κ.Α. Εξόδου 0874). 

Αρθρο 8 

Διαδικασία ελέγχου καταβολής του φόρου 

1. Ποσά κατάθεσης που εισπράχθηκαν από τα κράτη 
μέλη και αφορούν την παροχή υπηρεσιών προς την 
Ελλάδα από εγγεγραμμένους σε ανάλογα των άρθρων 
47β, 47γ ειδικά καθεστώτα των κρατών αυτών, μεταφέ- 
ρονται εντός των πρώτων δέκα ημερών μετά το τέλος 
κάθε ημερολογιακού μήνα στο λογαριασμό του Ελληνι¬ 
κού Δημοσίου που τηρείται στην Τ ράπεζα της Ελλάδος. 

2. Η αρμόδια αρχή λαμβάνει από την Τράπεζα της 
Ελλάδος αποδείξεις κατάθεσης ανά κράτος μέλος με 
το συνολικό ποσό, την ημερομηνία κατάθεσης και την 
αιτιολογία. 

3. Όσον αφορά το ποσό που καταβάλλεται από εγ¬ 
γεγραμμένο σε ανάλογα των άρθρων 47β, 47γ ειδικά 

καθεστώτα άλλων κρατών μελών, στην απόδειξη κα¬ 
τάθεσης περιέχονται τα αναλυτικά στοιχεία για την 
εκπρόθεσμη καταβολή του φόρου, όπως το ποσό και η 
ημερομηνία κατάθεσης και ο μοναδιαίος αριθμός ανα¬ 
φοράς της δήλωσης. 

Για τις δύο ανωτέρω περιπτώσεις, η εμφάνιση των 
εσόδων στον Κρατικό Προϋπολογισμό γίνεται με την 
έκδοση σχετικών παραστατικών είσπραξης και με ημε¬ 
ρομηνία έκδοσης αυτήν της κατάθεσης. 

Άρθρο 9 

Περιπτώσεις επιστροφής 
αχρεωστήτως καταβληθέντων 

Α. Γ ια εγγεγραμμένους στα άρθρα 47β,47γ 

Η αρμόδια αρχή επιστρέφει ποσό που έχει εισπράξει 
και αντιστοιχεί σε δήλωση ΦΠΑ η οποία τροποποιείται 
μεταγενέστερα, εφόσον η τροποποιητική δήλωση υπο¬ 
βληθεί πριν την κατανομή του Φ.Π.Α. στα κράτη μέλη 
κατανάλωσης. Σε ότι αφορά τους εγγεγραμμένους στο 
άρθρο 47β, τα ανωτέρω ισχύουν εφόσον επιβεβαιωθεί η 
ακρίβεια των στοιχείων που δηλώθηκαν με τη δήλωση 
εγγραφής ή με την τελευταία δήλωση αλλαγής των 
πληροφοριών ταυτοποίησης. 

Β. Γ ια εγγεγραμμένους σε ανάλογα ειδικά καθεστώτα 
άλλων κρατών-μελών 

Η υποβολή τροποποιητικής δήλωσης Φ.Π.Α., από εγ¬ 
γεγραμμένο σε ανάλογο των άρθρων 47β, 47γ ειδικό 
καθεστώς άλλου κράτους μέλους, με χρεωστικό απο¬ 
τέλεσμα μικρότερο της αρχικής ή της τροποποιητικής 
λόγω λανθασμένης συμπλήρωσης, έχει ως αποτέλεσμα 
την επιστροφή της διαφοράς. Το ποσό προς επιστροφή, 
μειωμένο με την παρακράτηση από το κράτος μέλος 
εγγραφής, καταβάλλεται στον τραπεζικό λογαριασμό 


που δηλώθηκε κατά την έναρξη δραστηριότητας στα 
ειδικά καθεστώτα ή στην τελευταία δήλωση αλλαγής 
των πληροφοριών ταυτοποίησης. 

Τυχόν τραπεζικά έξοδα και επιβαρύνσεις για την εκτέ¬ 
λεση των εντολών μεταφοράς στις περιπτώσεις Α και 
Β θα αντιμετωπίζονται σύμφωνα με τις διατάξεις της 
παρ. 5 άρθρο 7 της παρούσας. 

Αρθρο 10 

Διοικητικές παραβάσεις - Ενέργειες διοίκησης 

1. Γ ια τους εγγεγραμμένους σε ανάλογα των άρθρων 
47β, 47γ ειδικά καθεστώτα άλλων κρατών μελών, όταν 
δεν υποβληθεί δήλωση Φ.Π.Α. ή όταν η υποβληθείσα 
δήλωση Φ.Π.Α. είναι εκπρόθεσμη, ελλιπής ή ανακριβής ή 
όταν ο Φ.Π.Α. καταβάλλεται εκπρόθεσμα, οι όποιοι τόκοι, 
πρόστιμα ή χρεώσεις υπολογίζονται από την Ελλάδα ως 
κράτος μέλος κατανάλωσης, σύμφωνα με τις διατάξεις 
του Κώδικα Φορολογικής Διαδικασίας (Ν. 4174/2013). 

2. Στην περίπτωση οφειλής φόρου, τόκων ή προστίμων 
εφαρμόζονται οι διατάξεις του Ν. 4072/2012 (ΦΕΚ 86 
Α'/11-4-2012) άρθρα 295-319, όπως ισχύει περί αμοιβαί¬ 
ας συνδρομής για την είσπραξη απαιτήσεων από άλλα 
κράτη - μέλη της Ε.Ε. όπως ισχύει. 

Αρθρο 11 

Η απόφαση αυτή ισχύει για πράξεις που πραγματο¬ 
ποιούνται από 1-1-2015 και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2015 

Η Γ ενική Γ ραμματέας Δημοσίων Εσόδων 
ΑΙΚ. ΣΑΒΒΑΪΔΟΥ 

